Efst í skýrslu ( eða á forsíðu ) á að koma fram : nafn stofnunar ( skóli ) , nafn áfanga , dagsetning og heiti rannsóknar / tilraunar . Í inngangi á að koma fram hvað er verið að athuga með rannsókninni / tilrauninni , tilgangur og markmið . Einnig skal skrá hvaða reglur eða lögmál eru til athugunar , þ.e. umfjöllun um efnið . Ef verið er að prófa tilgátu er hún sett fram hér og reynt að útskýra hvers vegna sú tilgáta er sett fram . Aðferð : Í aðferðakafla er rannsókninni / tilrauninni lýst nákvæmlega . Gott að skipta kaflanum í undirkafla . Efni og áhöld : Hér eru talin upp þau efni og áhöld sem notuð eru við framkvæmd rannsóknar / tilraunar og hvernig áhöldin eru sett upp ( þetta síðasta getur þó oft átt betur heima í framkvæmdalýsingu ) . Framkvæmd : Hér á að lýsa nákvæmlega framkvæmd rannsóknar / tilraunar . Oft er gott að nota mynd til að lýsa uppsetningu tækja eða til nánari útskýringar . Framkvæmdarlýsing á að vera þannig að hægt sé að framkvæma rannsókn / tilraun eftir henni . Athugið að skýrslu á ekki að skrifa í 1. persónu ( ekki segja „ við mældum “ heldur „ mælt var “ ) . Niðurstöður : Í niðurstöðukafla er greint frá öllum niðurstöðum . Útreikningar eru sýndir og efnajöfnur ritaðar ef við á . Ávallt skal reyna að hafa niðurstöður sem myndrænastar , þ.e. nota töflur , línurit , súlurit , myndir af smásjársýnum o.s.frv . Í þessum kafla á ekki að ræða niðurstöður , það er gert undir kaflanum umræður . Umræður og túlkun : Í umræðukafla eru niðurstöður skoðaðar og ályktun dregin af þeim . Greint er frá fræðum sem eru á bak við rannsóknina / tilraunina ( lögmál , formúlur o.fl. ) með tilvísun í heimildir ( t.d. kennslubók ) . Ef tilgáta var sett fram er henni svarað hér þ.e. „ Tilgátu hafnað eða hún meðtekin eftir því sem við á “ . Hér á að skýra frá öllum þáttum ( ef einhverjir eru ) sem hafa haft áhrif á rannsóknina / tilraunina eða niðurstöðurnar . Til dæmis ef eitthvað mistókst þá er reynt að útskýra hversvegna . Einnig ef það er eitthvað sem vert er að skoða betur . Ef einhverjar spurningar fylgja verkefnalýsingu er þeim svarað hér .